ai4bharat/Pralekha huggingface dataset:
জাহাজচলাচলমন্ত্রক
নির্ঝঞ্ঝাটে ডিজিটাল লাইফ সার্টিফিকেট নিবন্ধীকরণের মধ্য দিয়ে বন্দরের পেনশন ভোগীদের তথ্য যাচাই
কলকাতা, ২০শে সেপ্টেম্বর, ২০২১
আজাদি কা অমৃত মহোৎসবের অঙ্গ হিসেবে পূর্বতন কলকাতা পোর্ট ট্রাস্ট, বর্তমানে যা শ্যামাপ্রসাদ মুখোপাধ্যায় বন্দর হিসেবে পরিচিত, তার অবসরপ্রাপ্ত কর্মী এবং যারা ফ্যামিলি পেনশন পান, তাঁদের ডিজিটাল লাইফ সার্টিফিকেটের জন্য বায়োমেট্রিক পদ্ধতিতে তথ্য যাচাইয়ের প্রক্রিয়া শুরু করেছে। ভারতীয় ডাক বিভাগ একাজে সহায়তা করছে। কলকাতা ডক সিস্টেমের পেনশনভোগী এবং যারা ফ্যামিলি পেনশন পান, এ ধরণের ৯ হাজার জনের ব্যক্তিগত তথ্য এই প্রক্রিয়ায় নিবন্ধীকরণ করা হয়েছে। প্রাথমিকভাবে কলকাতার মুখ্য ডাকঘর এবং বন্দরের অতিথিশালায় ফেব্রুয়ারি ও মার্চ মাসে একটি শিবিরের আয়োজন করা হয়েছিল। ওই শিবিরে যাদের নাম নিবন্ধীকরণ করা হয়নি তাদের জন্য কলকাতা, হাওড়া, হুগলী, বর্ধমান ও মেদিনীপুরে বিশেষ শিবিরের আয়োজন করা হচ্ছে। বেহালা, পর্ণশ্রীপল্লী, বরিশা, খিদিরপুর, গার্ডেনরিচ ও হাওড়ায় ১৩-১৮ সেপ্টেম্বর ইতিমধ্যেই শিবিরের আয়োজন করা হয়েছিল। ৬০০র বেশি পেনশনভোগী সেখানে নিবন্ধীকরণের কাজ করেন। ডিজিটাল লাইফ সার্টিফিকেটে সুবিধার জন্য নির্ধারিত ডাকঘরে এসে পৌঁছালে ডাক পিওনরা প্রবীন নাগরিকদের কাছে গিয়ে নাম নিবন্ধীকরণের কাজটি করেন। এছাড়াও শয্যাশায়ী পেনশনভোগীদের জন্য তাঁদের বাড়িতে নাম নিবন্ধীকরণের বিশেষ উদ্যোগ নেওয়া হয়েছে।
সেপ্টেম্বর মাস জুড়ে বিভিন্ন ডাকঘরে এই শিবিরের আয়োজন করা হয়েছে। ২৩ তারিখ পর্যন্ত কাঁকুড়গাছি, সন্তোষপুর, বারুইপুর, আলিপুর ও হুগলী রবীন্দ্র ভবন ডাকঘরে বিশেষ শিবিরের ব্যবস্থা করা হয়েছে। বহরমপুর, বজবজ ও তমলুক ডাকঘরে ২৪ ও ২৫ সেপ্টেম্বর, বর্ধমানে ২৭ ও ২৮ সেপ্টেম্বর, মেদিনীপুরে ২৮ ও ২৯ সেপ্টেম্বর এবং বেলঘরিয়া, ব্যারাকপুর, টালিগঞ্জ ও যোগাযোগ ভবন ডাকঘরে ২৭ থেকে ৩০ সেপ্টেম্বর বিশেষ শিবিরের আয়োজন করা হয়ছে। পেনশন ভোগীরা ডিজিটাল লাইফ সার্টিফিকেটের জন্য ৩০ সেপ্টেম্বরের মধ্যে যেকোন কাজের দিনে কলকাতার মুখ্য ডাকঘরে যোগাযোগ করতে পারেন।
জীবন প্রমান ওয়েবসাইটের মধ্যে দিয়ে বায়োমেট্রিক পদ্ধতির যাচায়ের কাজটি করতে হবে।
(CG/CB/NS
প্রধানমন্ত্রীরদপ্তর
প্রাক্তন প্রধানমন্ত্রী শ্রীমতী ইন্দিরা গান্ধীর প্রয়াণ বার্ষিকীতে প্রধানমন্ত্রীর শ্রদ্ধার্ঘ্য
নতুন দিল্লি, ৩১ অক্টোবর, ২০২১
প্রধানমন্ত্রী শ্রী নরেন্দ্র মোদী দেশের প্রাক্তন প্রধানমন্ত্রী শ্রীমতী ইন্দিরা গান্ধীর প্রয়াণ বার্ষিকীতে শ্রদ্ধাজ্ঞাপন করেছেন।
এক ট্যুইটে প্রধানমন্ত্রী বলেছেন :
“মৃত্যু বার্ষিকীতে দেশের প্রাক্তন প্রধানমন্ত্রী শ্রীমতী ইন্দিরা গান্ধীজী-কে শ্রদ্ধার্ঘ্য।”
CG/SS/SKD/
(
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত এবং বলিভিয়ার মধ্যে ভূতত্ত্ববিদ্যা এবং খনিজ সম্পদের ওপর সমঝোতাপত্রে অনুমোদন
নয়াদিল্লি, ১৫ এপ্রিল, ২০১৯
কেন্দ্রীয় মন্ত্রিসভা ভারত ও বলিভিয়ার মধ্যে স্বাক্ষরিত ভূতত্ত্ববিদ্যা ও খনিজসম্পদ সংক্রান্ত সমঝোতাপত্রে অনুমোদন দিয়েছে। নতুন দিল্লিতে প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে এটি মঞ্জুর করা হয়। বলিভিয়ায় গত মার্চ মাসে এই সমঝোতাপত্রটি স্বাক্ষরিত হয়েছিল।
এই সমঝোতাপত্র অনুযায়ী, ভারত ও বলিভিয়ার মধ্যে খনিজসম্পদ সংক্রান্ত সহযোগিতা গড়ে উঠবে। খনিজ সম্পদের বিষয়ে নানা তথ্য আইন ও নীতি কৌশলগত উন্নয়নের ক্ষেত্রে পারস্পরিক মতবিনিময়ের জন্য আলাপ-আলোচনার ব্যবস্থা করা, দু’দেশের মধ্যে প্রযুক্তির আদান-প্রদান সহ নানা ক্ষেত্রে এই সমঝোতাপত্র সহায়ক হবে।
CG/CB/SB
(Visitor Counter : 81
রাষ্ট্রপতিরসচিবালয়
সুলতানপুর লোধিতে গুরু নানক দেবজির জন্মজয়ন্তী উদযাপন অনুষ্ঠানে রাষ্ট্রপতি্র অংশগ্রহণ
নতুনদিল্লি, ১২ নভেম্বর, ২০১৯
রাষ্ট্রপতি শ্রী রামনাথ কোবিন্দ আজ  পাঞ্জাবের সুলতানপুর লোধিতে শ্রী গুরু নানক দেবজির ৫৫০তম জন্ম জয়ন্তী উদযাপন অনুষ্ঠানে অংশগ্রহণ করেন।
এই উপলক্ষে আয়োজিত অনুষ্ঠানে রাষ্ট্রপতি দেশে ও বিদেশে বসবাসরত সকল ভারতীয়কে শুভেচ্ছা জানান। তিনি বলেন, যেখানে গুরু নানক দেবজি আলোকপ্রাপ্ত হন, সেই সুলতানপুর লোধিতে আসতে পেরে তিনি নিজেকে ভাগ্যবান মনে করছেন।
রাষ্ট্রপতি বলেন, সাম্য, ভ্রাতৃত্ব, দয়া ও নীতিশিক্ষার মাধ্যমে গুরু নানক দেবজি জাতপাত ও আচারসর্বস্বতা থেকে মানুষকে মুক্ত করার চেষ্টা করেন। তাঁর প্রকৃত অনুসারীরা সকলের কল্যাণের লক্ষ্যে কাজ করেন। তাঁরা সম্প্রীতি বজায় রাখেন ও নিষ্ঠা এবং সততার সঙ্গে তাঁদের কাজ সম্পন্ন করেন। গুরু নানক দেবজির নিষ্ঠা সহকারে আধ্যাত্মিক শিক্ষার ফলেই তাঁর অনুসারীরা বিশ্ব জুড়ে আজ সফল । তিনি আরো বলেন, আমাদের মহান গুরুদের শিক্ষার মাধ্যমে আমরা আমাদের দেশ ও বিশ্বকে আরো সুন্দর করে গড়তে পারি।
CG/CB
(Visitor Counter : 63
বিদেশমন্ত্রক
ভারত চারটি আসিয়ান দেশে পরীক্ষামূলকভাবে ডিজিটাল গ্রাম গড়ে তুলবে
কলকাতা, ২৯ নভেম্বর, ২০১৮
ভারত-আসিয়ান ডিজিটাল যোগাযোগ পরিকল্পনার অংশ হিসাবে কাম্বোডিয়া, লাওস, মায়ানমার ও ভিয়েৎনাম, এই চারটি দেশের গোষ্ঠী সিএলএমভি-ভুক্ত দেশগুলিতে পরীক্ষামূলকভাবে ডিজিটাল গ্রাম গড়ে তোলার বিষয়টি গুরুত্ব সহকারে বিবেচনা করা হচ্ছে বলে জানিয়েছেন বিদেশমন্ত্রকের যুগ্ম সচিব  শ্রী অনুরাগ ভূষন। আজ কলকাতায় ইন্ডিয়ান চেম্বার অফ কমার্স আয়োজিত ‘ভারত-আসিয়ান অংশীদারিত্ব- ভারত-প্রশান্ত মহাসাগরীয় অঞ্চল ও তার বাইরেও শান্তি ও সমৃদ্ধি বজায় রাখা’ শীর্ষক অধিবেশনে এই তথ্যটি তুলে ধরে শ্রী ভূষন আরও জানান, ডিজিটাল যোগাযোগ গড়ে তুলতে শুধুমাত্র কেবল ফাইবার অপটিক বিছানোই নয়, ডিজিটাল গ্রামগুলিতে ভারতের হার্ডওয়্যার প্রযুক্তি, বিভিন্ন ই-পরিষেবা ও প্যাকেজ সহ নানারকম সফটওয়্যার তৈরির ক্ষমতা প্রদর্শন করা হবে। এই দেশগুলিতে মানুষের চাহিদা ও নতুন বাজার তৈরির সম্ভাবনার ভিত্তিতে ডিজিটাল গ্রাম প্রকল্পকে আসিয়ান দেশগুলিকে আরও সম্প্রসারিত করা হবে। সিএলএমভি দেশগুলির প্রসঙ্গে শ্রী ভূষন আরও জানান, ভারতের এক্সিম ব্যাঙ্ক বাণিজ্য মন্ত্রকের সঙ্গে যৌথভাবে কাম্বোডিয়া, লাওস, মায়ানমার ও ভিয়েৎনামে তিনটি বিশেষ ক্ষেত্রে- স্বাস্হ্য পরিষেবা, শিক্ষা ও ওষুধ ক্ষেত্রে বাণিজ্য বিস্তারের বিশেষ সুযোগ রয়েছে বলে চিহ্নিত করেছে। সেইজন্য এই তিনটি ক্ষেত্রের জন্য ৫০০ কোটি টাকার একটি বিশেষ প্রকল্প গঠন তহবিল অনুমোদন করা হয়েছে। এই তিনটি ক্ষেত্রে প্রকল্প রূপায়ণের জন্য এক্সিম ব্যাঙ্ক বিশেষ ব্যবস্হা গ্রহণও করছে বলেও বিদেশমন্ত্রকের যুগ্ম সচিব জানান।
অধিবেশনের ভাষনে শ্রী ভূষন ‘অ্যাক্ট ইস্ট’ বা ‘পূব দিকে তাকিয়ে কাজ করার’ নীতির মৌলিক বিষয়গুলি বিস্তৃতভাবে জানিয়ে বলেন, ক) সংস্কৃতি তথা শিক্ষা ও মানুষে মানুষে যোগাযোগকেও ধরা হয় বলেন, খ)যোগাযোগ অর্থাৎ রাজনৈতিক ও কূটনৈতিক সম্পর্ককেও ধরা হয় এবং গ) বাণিজ্যগত সম্পর্ককে আসিয়ান দেশগুলির সঙ্গে ভারতের সুসম্পর্কের ভিত্তি বলে ধরা হয়। যুগ্মসচিব বলেন, আসিয়ান দেশগুলির সঙ্গে মানুষে-মানুষে সুসম্পর্ক বিস্তারের জন্য কেন্দ্রীয় সরকার বেশকিছু সিদ্ধান্ত গ্রহণ করেছে। আসিয়ানভুক্ত দেশগুলির বিশ্ববিদ্যালয় ও গ্রন্হাগারের নেটওয়ার্ক গড়ে তোলা, ছাত্রছাত্রীদের জন্য বৃত্তি ব্যবস্হা বৃদ্ধি, বিশ্ববিদ্যালয়গুলির শিক্ষক ও অধ্যাপক, ছাত্রছাত্রী ও তরুন নেতাদের একে অপরের দেশে ভ্রমনের ব্যবস্হা করা সেরকমই কিছু পদক্ষেপ। এছাড়া, এ বছরের জানুয়ারি মাসে ভারতে আয়োজিত আসিয়ান শীর্ষ বৈঠকে প্রধানমন্ত্রী শ্রী নরেন্দ্র মোদী ও উপস্হিত অন্যান্য আসিয়ান দেশে উচ্চতম পর্যায়ের নেতারা ২০১৯কে পর্যটকদের বছর হিসাবে উদযাপন করতে সম্মত হয়েছেন। সেইজন্য ২০১৯-এ সারা বছর ধরে আসিয়ান দেশগুলির পর্যটকদের জন্য একে অপরের দেশে ভ্রমনের সুযোগ-সুবিধা করে দিতে একাধিক কর্মসূচি গ্রহণ করা হবে বলে জানান বিদেশমন্ত্রকের যুগ্ম সচিব।
CG/SC/NS/…
(Visitor Counter : 157
অর্থমন্ত্রক
২০টি রাজ্যকে ৬৮,৮২৫ কোটি টাক জোগাড় করার অনুমতি
নতুন দিল্লি, ১৩ অক্টোবর, ২০২০
অর্থ মন্ত্রকের ব্যয় দফতর আজ ২০টি রাজ্যকে উন্মুক্ত বাজার থেকে ঋণের মাধ্যমে অতিরিক্ত ৬৮,৮২৫ কোটি টাকা জোগাড় করার অনুমতি দিয়েছে।
পণ্য পরিষেবা কর  বাস্তবায়নের ফলে উদ্ভূত ঘাটতি পূরণের জন্য অর্থ মন্ত্রকের প্রস্তাবিত দুটি বিকল্পের মধ্যে প্রথম বিকল্প বেছে নেওয়া রাজ্যগুলিতে গ্রস স্টেট ডমেস্টিক প্রোডাক্ট র ০.৫০% অতিরিক্ত ঋণ গ্রহণের অনুমতি দেওয়া হয়েছে।
গত ২৭ আগস্ট পণ্য পরিষেবা কর পর্ষদের বৈঠকে এই দুটি বিকল্প সামনে নিয়ে আসা হয় এবং পরে ২৯ আগস্ট রাজ্যগুলিকে তা জানানো হয়ে।এর মধ্যে ২০টি রাজ্য তাদের পছন্দ হিসেবে প্রথম বিকল্প বেছে নিয়েছে। এই রাজ্যগুলি হ'ল - অন্ধ্র প্রদেশ, অরুণাচল প্রদেশ, আসাম, বিহার, গোয়া, গুজরাট, হরিয়ানা, হিমাচল প্রদেশ, কর্ণাটক, মধ্য প্রদেশ, মহারাষ্ট্র, মণিপুর, মেঘালয়, মিজোরাম, নাগাল্যান্ড, ওড়িশা, সিকিম, ত্রিপুরা, উত্তর প্রদেশ এবং উত্তরাখণ্ড। আটটি রাজ্য এখনও একটি বিকল্প পছন্দ করতে পারেনি।
যে রাজ্যগুলি প্রথম বিকল্প পছন্দ করেছে তাতে যে যে সুবিধাগুলি রয়েছে:
ক) রাজস্ব ঘাটতির পরিমাণে ঋণ গ্রহণের জন্য অর্থ মন্ত্রকের সাহায্যে একটি বিশেষ ঋণদানকারী জানলা ব্যবস্থাপনা থাকছে । এই ক্ষেত্রে রাজ্যগুলির মোট রাজস্ব ঘাটতি প্রায় ১.১ লক্ষ কোটি টাকা ধরা হয়েছে।
খ) কোভিড মহামারীর পরিপ্রেক্ষিতে ২% অতিরিক্ত ঋণের মধ্যে জিএসডিপির ০.৫% এর চূড়ান্ত কিস্তিতে ঋণ গ্রহণের শর্ত মকুবের অনুমতি দিয়েছে ভারত সরকার।
CG/SS
(
প্রধানমন্ত্রীরদপ্তর
আগ্রা – লক্ষ্ণৌ এক্সপ্রেসওয়ের দুর্ঘটনায় নিহত যাত্রীদের পরিবারের প্রতি প্রধানমন্ত্রী শোক প্রকাশ
নয়াদিল্লি, ১৩ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আগ্রা – লক্ষ্ণৌ এক্সপ্রেসওয়ে’তে দুর্ঘটনায় নিহত যাত্রীদের পরিবারের প্রতি শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “আগ্রা – লক্ষ্ণৌ এক্সপ্রেসওয়ে’তে দুর্ঘটনায় যাত্রীদের প্রাণহানির খবরে আমি অত্যন্ত মর্মাহত। নিহতদের পরিবার-পরিজনের প্রতি আমার অশেষ সমবেদনা”।
তিনি আরও বলেন, “এই দুর্ঘটনায় যাঁরা আহত হয়েছেন, আমি তাঁদের দ্রুত আরোগ্য কামনা করি”।
SSS/CB/SB
(Visitor Counter : 52
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহের হায়দ্রাবাদ সফর
নয়াদিল্লি, ০৮ জুলাই, ২০১৯
কেন্দ্রীয় স্বরাষ্ট্র মন্ত্রী হিসাবে দায়িত্ব গ্রহণের পর শ্রী অমিত শাহ শনিবার প্রথমবার হায়দ্রাবাদ সফর করেন।
বিমানবন্দরে তাঁকে স্বাগত জানান তেলেঙ্গানা ও অন্ধ্রপ্রদেশের রাজ্যপাল শ্রী ইএসএল নরসিংহন, প্রাক্তন কেন্দ্রীয় মন্ত্রী শ্রী বন্দারু দত্তাত্রেয়, তেলেঙ্গানার পুলিশ প্রধান শ্রী মহেন্দর রেড্ডি সহ কেন্দ্রীয় শিল্প নিরাপত্তা বাহিনী  এবং রাজ্য পুলিশের আধিকারিকরা।
দেশের বিমানবন্দরগুলির নিরাপত্তায় সিআইএসএফ – এর ভূমিকা সম্পর্কে শ্রী শাহ-কে বিস্তারিতভাবে অবহিত করেন বাহিনীর অতিরিক্ত মহানির্দেশক শ্রী এমএ গণপতি।
পরে, সিআইএসএফ আধিকারিকরা হায়দ্রাবাদ বিমানবন্দরে নতুন চালু করা মুখাবয়ব পরিচিতি ব্যবস্থা সম্পর্কে মন্ত্রীকে বিস্তারিত জানান। উল্লেখ করা যেতে পারে, দেশে এই প্রথমবার বিমানবন্দরে এ ধরণের ব্যবস্থা চালু করা হ’ল। নতুন এই ব্যবস্থায় বিমানযাত্রীর মুখাবয়বই তাঁর যাত্রার অনুমতি দেবে। উড়ান সফরের জন্য বিমানবন্দরে একজন যাত্রী প্রবেশ করার পর তাঁর পরিচিতিপত্র ও বৈধ পরিচিতি সম্বলিত ছবি নিরাপত্তার দায়িত্বে থাকা কর্তৃপক্ষের কাছে পেশ করার অব্যবহিত পরেই তিনি দ্রুত বিমানে চড়ার অনুমতি পাবেন।
এই উপলক্ষে কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি উপস্থিত ছিলেন।
CG/BD/SB
(Visitor Counter : 45
অর্থমন্ত্রক
৭.৭৫ শতাংশ সুদ-বিশিষ্ট সঞ্চয়  বন্ড, ২০১৮’র লেনদেন সমাপ্ত
নয়াদিল্লি, ২৭ মে, ২০২০
কেন্দ্রীয় সরকার ২০১৮’র তেসরা জানুয়ারি বিজ্ঞাপ্তি নম্বর F.4-B/2017, অনুযায়ী ৭.৭৫ শতাংশ সুদ-বিশিষ্ট সঞ্চয়  বন্ড, ২০২৮’র বাজারে ছাড়ে। এই বন্ডের লেনদেন বৃহস্পতিবার অর্থাৎ ২৮শে মে ব্যাঙ্কের কাজকর্ম শেষ হওয়ার সঙ্গে সঙ্গেই সমাপ্ত হতে চলেছে।
(CG/BD/SB
শিল্পওবাণিজ্যমন্ত্রক
নতুন দিল্লিতে ভারত ও বাংলাদেশের বাণিজ্য সচিব পর্যায়ের বৈঠক
নয়াদিল্লি, ০৫ মার্চ, ২০২২
নতুন দিল্লিতে শুক্রবার  ভারত ও বাংলাদেশের মধ্যে বাণিজ্য সচিব পর্যায়ের বৈঠক অনুষ্ঠিত হয়। ভারতীয় প্রতিনিধি দলের নেতৃত্বে ছিলেন কেন্দ্রীয় সরকারের বাণিজ্য সচিব শ্রী বি ভি আর সুব্রমোনিয়াম। বাংলাদেশের প্রতিনিধি দলের নেতৃত্বে ছিলেন বাংলাদেশ সরকারের বাণিজ্য মন্ত্রকের বরিষ্ঠ সচিব শ্রী তপন কান্তি ঘোষ।
উভয় পক্ষই রেল পরিকাঠামো, বন্দর পরিকাঠামোর উন্নয়ন, সর্বাঙ্গীণ অর্থনৈতিক অংশীদারিত্ব চুক্তি, সীমান্ত হাট, মাল্টি-মোডাল ট্রান্সপোর্টেশনের মাধ্যমে আঞ্চলিক সংযোগ,উভয় দেশের পারস্পরিক সম্পর্ক সহ বিভিন্ন বিষয় সম্পর্কে আলোচনা করে।
আলোচিত একাধিক বিষয়ের মধ্যে বেশ কয়েকটি ক্ষেত্রে উভয় দেশের প্রতিনিধি বিশেষ গুরুত্ব আরোপ করেছেন। সম্প্রতিক সময়ে দুই দেশের মধ্যে দ্বিপাক্ষিক বাণিজ্যে উল্লেখযোগ্য বৃদ্ধি লক্ষ্য করা গেছে। রেল পথের মাধ্যমে ভারত ও বাংলাদেশের মধ্যে বাণিজ্য সহজতর করে তুলতে সিরাজগঞ্জ বাজারে কন্টেনার হ্যান্ডলিং সুবিধা বিকাশের জন্য একটি বিশদ প্রকল্প প্রস্তাব অনুমোদিত হয়েছে। ভারত-বাংলাদেশের মধ্যে পণ্যবাহী ট্রেন চলাচলের জন্য বেনাপোলে ৯০০ মিটার নতুন সাইডিং লাইন নির্মাণ করা হয়েছে। দর্শনার মাধ্যমে রেলপথে ভারত থেকে সমস্ত পণ্য আমদানির অনুমতি দেওয়ার জন্য দর্শনায় পণ্য ওঠা-নামার ক্ষেত্রে প্ল্যাটফর্মের নির্মাণ কাজ সম্পন্ন হয়েছে। ঈশ্বরদীতে রেল ও সড়ক-ভিত্তিক আইসিডি উন্নয়নের জন্য বিশদ প্রকল্প প্রস্তাব অনুমোদিত হয়েছে।
কোভিড বিধি নিষেধের কারণে বেশ কয়েক বছর সীমান্ত হাটগুলি বন্ধ ছিল। সেগুলি শীঘ্রই খোলা হবে। পেট্রাপোল – বেনাপোল ইন্টিগ্রেটেড চেকপোস্ট ৭ দিন ২৪ ঘণ্টা চালু রাখা হবে। মাল্টি-মোডাল পরিবহণের মাধ্যমে দু’দেশের মধ্যে আঞ্চলিক সংযোগ জোরদার করা হবে বলে বৈঠকে স্থির হয়েছে।
চলতি বছরের দোরা ও তেসরা মার্চ কেন্দ্রীয় সরকারের বাণিজ্য ও শিল্প মন্ত্রক এবং বাংলাদেশ সরকারের বাণিজ্য মন্ত্রকের অতিরিক্ত/যুগ্ম সচিব পর্যায়ের বাণিজ্য সম্পর্কিত যৌথ কার্যকরি গোষ্ঠীর চতুর্দশ বৈঠক অনুষ্ঠিত হয়। পারস্পরিক স্বার্থ সংশ্লিষ্ট বিভিন্ন বিষয় সম্পর্কে আলোচনা হয় এই বৈঠকে। উভয় পক্ষ সহমত হয়েছে যে, যৌথ কার্যকরি গোষ্ঠী এবং বাণিজ্য সচিবদের পরবর্তী বৈঠক বাংলাদেশে অনুষ্ঠিত হবে।
CG/SS/SB
(Visitor Counter : 200
মৎস্য ও পশু পালন এবং দুগ্ধশিল্প মন্ত্রক
প্রাণীসম্পদ পরিকাঠামো উন্নয়ন তহবিল গঠনে মন্ত্রিসভার অনুমোদন
নয়াদিল্লি, ২৪ জুন, ২০২০
বিভিন্ন ক্ষেত্রে অগ্রগতি সুনিশ্চিত করার জন্য সদ্য ঘোষিত আত্মনির্ভর ভারত অভিযান সংক্রান্ত উৎসাহ বর্ধক প্যাকেজের প্রেক্ষিতে প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে ১,৫০০ কোটি টাকার প্রাণীসম্পদ পরিকাঠামো উন্নয়ন তহবিল গঠনের প্রস্তাব অনুমোদিত হয়েছে।
ডেয়ারি পরিকাঠামো ক্ষেত্রের উন্নয়নে ডেয়ারি সমবায় সমিতিগুলির মাধ্যমে সরকার বিনিয়োগে উৎসাহ দেওয়ার জন্য একাধিক কর্মসূচি রূপায়ণ করছে। অবশ্য, সরকার এ বিষয়টিও উপলব্ধি করেছে যে, ক্ষুদ্র ও মাঝারি শিল্পক্ষেত্র এবং বেসরকারি সংস্থাগুলির জন্য মূল্য সংযুক্তিকরণ পরিকাঠামোয় সক্রিয়ভাবে অংশগ্রহণের ক্ষেত্রে আরও বেশি উৎসাহদানের প্রয়োজন রয়েছে। এই প্রেক্ষিতে প্রাণীসম্পদ পরিকাঠামো উন্নয়ন তহবিল সংশ্লিষ্ট ক্ষেত্রে বিনিয়োগ আকর্ষণে উৎসাহিত করার একাধিক সুযোগ-সুবিধা প্রদান করবে। এই তহবিলের সুফলভোগীরা হবে কৃষক উৎপাদক সংগঠন, ক্ষুদ্র ও মাঝারি শিল্পক্ষেত্র, কোম্পানি আইনের ৮ নং ধারা মান্যতাকারী বিভিন্ন সংস্থা এবং সেই সমস্ত বেসরকারি সংস্থা বা ব্যক্তি প্রতিষ্ঠান যাদের ন্যূনতম মার্জিন মানি ১০ শতাংশ। অবশিষ্ট ৯০ শতাংশ ঋণ হিসেবে গ্রহণ করা যাবে তপশিলভুক্ত ব্যাঙ্কগুলি থেকে।
কেন্দ্রীয় সরকার যোগ্য উপভোক্তাদের ৩ শতাংশ হারে সুদ ছাড় দেবে। প্রাথমিকভাবে গৃহীত মূল ঋণ পরিশোধের সময়সীমা হবে দু’বছর এবং এরপরেও নির্দিষ্ট কিছু ক্ষেত্রে ঋণ পরিশোধের ছয় বছর সময় পাওয়া যাবে।
এছাড়াও, কেন্দ্রীয় সরকার নাবার্ডের পরিচালনায় ৭৫০ কোটি টাকার ঋণ নিশ্চয়তা তহবিল গঠন করবে। এই তহবিল থেকে সেই সমস্ত অনুমোদিত প্রকল্পগুলিকে ঋণ সহায়তা দেওয়া হবে যেগুলি ক্ষুদ্র ও মাঝারি সংস্থা হিসেবে পর্যবসিত হয়েছে। ঋণ গ্রহীতার মোট ঋণের ২৫ শতাংশ পর্যন্ত গ্যারান্টির সুবিধা মিলবে।
সরকারের এই উদ্যোগ বেসরকারি সংস্থাগুলির কাছে বিনিয়োগের এক বিপুল সম্ভাবনার সুযোগ সৃষ্টি করবে। প্রাণীসম্পদ পরিকাঠামো উন্নয়ন সংক্রান্ত প্রকল্পগুলিতে ১৫ হাজার কোটি টাকার বিনিয়োগ তথা সুদ ছাড় সুবিধা বেসরকারি লগ্নিকারীদের মূলধন গ্রহণের ব্যাপারে আরও বেশি আকৃষ্ট করবে।
ভারতে ডেয়ারি ক্ষেত্র থেকে মোট লেনদেনের ৫০ থেকে ৬০ শতাংশই গবাদি পশুপালকদের কাছেই ফিরে যায়। তাই, এই ক্ষেত্রের সামগ্রিক উন্নয়ন গবাদি পশুপালকদের উপার্জনে ইতিবাচক প্রভাব ফেলতে পারে। প্রাণীসম্পদ পরিকাঠামো উন্নয়ন তহবিলের মাধ্যমে আজ ঘোষিত ব্যবস্থাগুলির ফলে প্রত্যক্ষ ও পরোক্ষভাবে ৩৫ লক্ষ কর্মসংস্থানের সুযোগ সৃষ্টি হবে।
(CG/BD/DM
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮১ কোটি ৫৬ লক্ষ ছাড়িয়েছে
১২-১৪ বছর বয়সীদের ৩৪ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ২৩ হাজার ৯১৩ হয়েছে; যা মোট আক্রান্তের ০.০৬ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ৫৮১
জাতীয় স্তরে সুস্থতার হার বর্তমানে ৯৮.৭৪ শতাংশ
সাপ্তাহিক-ভিত্তিতে আক্রান্তের হার ০.৩৯ শতাংশ
নয়াদিল্লি, ২২ মার্চ, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮১ কোটি ৫৬ লক্ষ ১ হাজার ৯৪৪।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ৩৪ লক্ষ ১৯ হাজার ৬৩৩টি কোভিড-১৯ টিকার প্রথম ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৩,১১৩
৯৯,৯১,৭০৪
৪৩,৬৯,৩৭৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১২,২৬০
১,৭৪,৯০,৮৫৮
৬৬.৮৪,২৬২
|
|
১২-১৪ বছর বয়সী
|
|
প্রথম ডোজ
|
|
৩৪,১৯,৬৩৩
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৬২,৯৪,৪৯৯
৩,৫৮,১৪,৯১০
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,৩৮,৭৩,৪৩৭
৪৬,০২,০২,৩৪০
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২৬,২৬,৪০২
১৮,৩৯,৫৯,৭৮৪
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৬,৫২,৩৭৪
১১,৪৫,৮৩,২২৩
১,০৮,২৩,৭৭২
|
|
|
|
প্রিকশন ডোজ
|
|
২,১৮,৭৭,৪০৭
|
|
মোট
|
|
|
|
১,৮১,৫৬,০১,৯৪৪
ধারাবাহিকভাবে নিম্নমুখী প্রবণতা অব্যাহত থেকে দেশে সুস্পষ্টভাবে করোনায় আক্রান্তের সংখ্যা বর্তমানে ২৩ হাজার ৯২৩ হয়েছে, যা মোট আক্রান্তের ০.০৬ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৪ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৭৪১ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৪ লক্ষ ৭০ হাজার ৫১৫।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ৫৮১ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৫ লক্ষ ৬৮ হাজার ৪৭১টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৮ কোটি ৩৬ লক্ষ ১৩ হাজার ৬২৮।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৩৯ শতাংশ। একইভাবে, দৈনিক আক্রান্তের হার দাঁড়িয়েছে ০.২৮ শতাংশ।
CG/BD/SB
(Visitor Counter : 96
বিজ্ঞানওপ্রযুক্তিমন্ত্রক
বৈজ্ঞানিক এবং শিল্প গবেষণা পর্ষদ  প্রকৃতি ভারত ২০২০ প্রবন্ধ প্রতিযোগিতার সূচনা করেছে
নয়াদিল্লি, ০৯ জানুয়ারী, ২০১৯
বৈজ্ঞানিক এবং শিল্প গবেষণা পর্ষদ  প্রকৃতি ভারত  ২০২০ প্রবন্ধ প্রতিযোগিতার সূচনা করেছে। সমাজে কিভাবে বিজ্ঞানের প্রভাব পড়ে এবং দেশকে কিভাবে আরও শক্তিশালী করে তোলা যায় সেই বিষয়ে ভারতের যুবক-যুবতী, অভিজ্ঞ বিজ্ঞানী, গবেষক এবং লেখক-লেখিকাদের চিন্তাভাবনাকে এক ছাতার তলার নিয়ে আসতে এই উদ্যোগ নেওয়া হয়েছে। ২৫-৫০ বছর বয়সী ব্যক্তিরাই এই প্রবন্ধ প্রতিযোগিতায় অংশ নিতে পারবেন। প্রবন্ধগুলি ব্যক্তিভিত্তিক ক্ষুদ্র সত্য কাহিনী অবলম্বনে এবং বিজ্ঞান ভিত্তিক হতে হবে। ভারতে বিজ্ঞানের ভবিষ্যৎ পথনির্দেশিকার দিশাও তুলে ধরতে হবে প্রবন্ধে। একইসঙ্গে এই প্রবন্ধগুলিতে বিজ্ঞানের সামাজিক প্রভাবের চিন্তাভাবনা থাকতে হবে। প্রতিটি প্রবন্ধ ১ হাজার শব্দের মধ্যে লিখতে হবে।
এই প্রবন্ধ প্রতিযোগিতা সূচনা অনুষ্ঠানে উপস্হিত ছিলেন সিএসআইআর-এর মহানির্দেশক ডঃ শেখর সি মান্ডে। তিনি বলেন, এই প্রবন্ধ প্রতিযোগিতা থেকে সমাজে বিজ্ঞানের সুফল মিলবে এবং দেশের বিজ্ঞানীরা বিজ্ঞান ও প্রযুক্তি বিষয়ে তাঁদের ভাবনাচিন্তা ভাগ করে নিতে পারবেন।
জমা দেওয়া প্রবন্ধগুলি বিচার করে দেখবেন সম্পাদক এবং বৈজ্ঞানিক মন্ডলীর একটি দল। প্রবন্ধ জমা দেওয়ার শেষ তারিখ আগামী ৯ই মার্চ। প্রতিযোগিতায় বিজয়ী প্রবন্ধগুলি নেচার ইন্ডিয়া অ্যানুয়াল ভলিউম এবং নেচার ইন্ডিয়া ব্লগে প্রকাশিত হবে। এই প্রতিযোগিতায় প্রথম স্হানাধিকারীকে ৪০, দ্বিতীয় স্হানাধিকারীকে ৩০ এবং তৃতীয় স্হানাধিকারীকে ২০ হাজার টাকার নগদ পুরস্কার, ট্রফি এবং শংসাপত্র প্রদান করা হবে।
CG/SS/NS
(Visitor Counter : 90
স্বাস্থ্যওপরিবারকল্যাণমন্ত্রক
মানব দেহের অঙ্গ প্রতিস্থাপনে উৎসাহদান
নয়াদিল্লি, ২৫ জুন, ২০১৯
মৃত্যুর পর মানব দেহের অঙ্গদানে উৎসাহিত করতে সরকার জাতীয় অঙ্গ প্রতিস্থাপন কর্মসূচি চালু করেছে। উদ্দেশ্য হল, আর্ত রোগীর প্রয়োজনে বিকল্প অঙ্গের যোগান সুনিশ্চিত করা যায়। এই কর্মসূচি রূপায়ণে জাতীয় স্তরে নতুন দিল্লিতে একটি অঙ্গ ও টিস্যু প্রতিস্থাপন প্রতিষ্ঠান এবং আঞ্চলিক স্তরে এ ধরনের আরও পাঁচটি প্রতিষ্ঠান গড়ে তোলা হয়েছে। কলকাতাতেও এরকম একটি প্রতিষ্ঠান রয়েছে। রাজ্যস্তরে অঙ্গ ও টিস্যু প্রতিস্থাপন প্রতিষ্ঠান স্থাপনের জন্য কেন্দ্রীয় সরকারের পক্ষ থেকে মধ্যপ্রদেশ, কেরল, রাজস্থান, হরিয়ানা, গোয়া, জম্মু ও কাশ্মীর, ওড়িশা ও উত্তরপ্রদেশকে তহবিল বরাদ্দ করা হয়।
রাজ্যসভায় আজ এক প্রশ্নের লিখিত জবাবে এই তথ্য দেন স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে। তিনি আরও জানান, মানব দেহের অঙ্গ ও টিস্যু সংগ্রহ ও সংরক্ষণের জন্য সারা দেশে পরিকাঠামোর মানোন্নয়ন ঘটানো হচ্ছে। এই কাজে জাতীয় ও আঞ্চলিক স্তরে বায়ো মেটিরিয়াল সেন্টার গড়ে তোলা হচ্ছে। অঙ্গ প্রতিস্থাপনের উপযোগী কেন্দ্র স্থাপনে আর্থিক সাহায্য দেওয়া হচ্ছে। বর্তমানে চালু প্রতিস্থাপনযোগ্য কেন্দ্রগুলির মানোন্নয়নে সহায়তা দেওয়া হচ্ছে। মেডিকেল কলেজ ও ট্রমা সেন্টারগুলির মধ্যে সহজে অঙ্গের আদানপ্রদান সুনিশ্চিত করতে সমন্বয় বজায় রাখার ব্যবস্থা নেওয়া হচ্ছে বলেও তিনি জানান।
মানব দেহের অঙ্গদানে উৎসাহিত করতে দূরদর্শন সহ অন্যান্য টেলিভিশনে অডিও-ভিস্যুয়াল বার্তা প্রচার করা হয়।
CG/BD/DM
(Visitor Counter : 112
পরিবেশওঅরণ্যমন্ত্রক
দেশে বনাঞ্চলের পরিমাণ নির্ধারণ
নয়াদিল্লী, ৪ এপ্রিল, ২০২২
১৯৮৮ সালের জাতীয় অরণ্য নীতি অনুযায়ী দেশে মোট জমির এক তৃতীয়াংশে বনাঞ্চল থাকতে হবে। এই লক্ষ্য পূরণে বিভিন্ন ব্যবস্থা নেওয়া হচ্ছে।ইতিমধ্যেই দেশে বনসৃজন বৃদ্ধি পেয়েছে এবং বিভিন্ন অঞ্চলে বনের এলাকাও বেড়েছে। ভারতে বনের মোট পরিমাণ নির্ধারণের ক্ষেত্রে সেটি প্রাকৃতিকভাবে গড়ে উঠেছে, না কি কৃত্রিমভাবে বনসৃজন করা হয়েছে সে বিষয়টি বিবেচনা হয়না। আর তাই ব্যক্তিগত জমি, সর্বজনীন এলাকা, সরকারি জমি ও বিভিন্ন প্রতিষ্ঠানের জমিতে বাঁশ, ফলের গাছ, নারকেল গাছ ইত্যাদি বাগিচার পরিমাণ যদি ১ হেক্টরও হয় তাহলে তাকে অরণ্য বলে বিবেচনা করা হয়।
কিয়োটো প্রোটোকলের সিওপি অনুসারে যেকোন দেশের বনাঞ্চল নির্ধারণের ক্ষেত্রে সেই দেশের পরিস্থিতি বিবেচনা করতে হবে। বৃক্ষরাজির মাধ্যমে বনাঞ্চল তৈরি হলে সেক্ষেত্রে বনের এলাকা নির্ধারণের জন্য বিশেষ পদ্ধতি অবলম্বন করা হয়। ভারতে ন্যূনতম ১ হেক্টর জমিতে গাছ থাকলে সেটিকে বন হিসেবে বিবেচনা করা হয়। ভারতের বনাঞ্চল নির্ধারণের জন্য যে নিয়মগুলি মেনে চলা হয় সেই নিয়মকে জলবায়ু সংক্রান্ত রাষ্ট্রসংঘের কনভেনশন  এবং খাদ্য ও কৃষি সংগঠন মান্যতা দিয়েছে।
লোকসভায় আজ এক প্রশ্নের লিখিত জবাবে এই তথ্য জানিয়েছেন পরিবেশ, বন ও জলবায়ু পরিবর্তন প্রতিমন্ত্রী শ্রী অশ্বিনী কুমার চৌবে।
CG/CB/NS
(Visitor Counter : 83
প্রতিরক্ষামন্ত্রক
২০২১এর এয়ারো ইন্ডিয়ার জন্য সংবাদ মাধ্যমের নিবন্ধীকরণের প্রক্রিয়া শুরু
নয়াদিল্লী, ২ নভেম্বর, ২০২০
ত্রয়োদশ ২০২১ এয়ারো ইন্ডিয়া প্রদর্শনী ফেব্রুয়ারির ৩-৭ তারিখ পর্যন্ত কর্ণাটকের বেঙ্গালুরুর ইয়ালেহাঙ্কা বিমান বাহিনীর ঘাঁটিতে অনুষ্ঠিত হবে।
দোশরা নভেম্বর অর্থাৎ আজ থেকে আগামী ৬ই ডিসেম্বর পর্যন্ত এই প্রদর্শনীতে যেসমস্ত সংবাদ মাধ্যমের প্রতিনিধিরা যোগ দিতে চাইবেন তাঁরা অনলাইনের মাধ্যমে তাদের নাম নিবন্ধীকৃত করতে পারবেন। এর জন্য কোন অর্থ দিতে হবেনা। তবে যেসব বিদেশী সাংবাদিকরা এই প্রদর্শনীতে আসতে চাইবেন তাঁদের বৈধ জে-ভিসা থাকতে হবে।
https://aeroindia.gov.in/media/mediaregcontent এই ওয়েবসাইটের মাধ্যমে নিবন্ধীকরণের সময়, সংবাদ মাধ্যমের বৈধ পরিচয়পত্রের নাম্বার, পিআইবি অথবা রাজ্যের অ্যাক্রেডিটেশন নাম্বার, সরকারি পরিচয় পত্রের কার্ড নাম্বার এবং ৫১২ কেবি-র কম সাইজের ছবি আপলোড করতে হবে।
৫ দিনের এই বাণিজ্যিক প্রদর্শনীতে প্রতিরক্ষা সরঞ্জাম প্রস্তুতকারক শিল্পের বড় বড় সংস্থা এবং বিনিয়োগকারীরা ছাড়াও দেশ-বিদেশের নীতি নির্ধারকরা উপস্থিত থাকবেন বলে আশা করা হচ্ছে। এয়ারো ইন্ডিয়া তথ্য, ধারণা ও বিমান পরিবহণ শিল্পের নতুন নতুন উদ্ভাবনের বিষয়ে আদান-প্রদানের ক্ষেত্রে অনন্য সুযোগ তৈরি করবে। এছাড়াও মেক ইন ইন্ডিয়া কর্মসূ্চির মাধ্যমে দেশীয় বিমান পরিবহন শিল্পের ক্ষেত্রে এই প্রদর্শনী সহায়ক হবে। প্রায় ৫০০ দেশী-বিদেশী সংস্থা এই প্রদর্শনীতে অংশ নেবে বলে মনে করা হচ্ছে।
CG/CB/NS
(
স্বাস্থ্যওপরিবারকল্যাণমন্ত্রক
২০৩০ সালের মধ্যে সুস্থায়ী উন্নয়নের লক্ষ্য অর্জনের জন্য চিকিৎসা সামগ্রীর লভ্যতা সংক্রান্ত বিশ্ব সম্মেলন, ২০১৯-এর সূচনা করলেন ডঃ হর্ষ বর্ধন
নয়াদিল্লি, ১৯ নভেম্বর, ২০১৯
এই বিশ্ব সম্মেলনের আলোচনা এবং প্রাপ্ত তথ্য বৃহত্তর জনস্বার্থে ব্যবহার করা প্রয়োজন বলে জানিয়েছেন কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন। দিল্লিতে ২০৩০ সালের মধ্যে সুস্থায়ী উন্নয়নের লক্ষ্য অর্জনের জন্য চিকিৎসা সামগ্রীর লভ্যতার ওপর বিশ্ব সম্মেলন, ২০১৯-এর সূচনা করে তিনি একথা জানান। ডঃ হর্ষ বর্ধন বলেন, শুধু আলোচনা বা প্রাপ্ত তথ্য সংগ্রহ করলেই চলবে না, সেটিকে একটি কার্যকরী রূপও দিতে হবে। তিনি বলেন, প্রধানমন্ত্রী শ্রী নরেন্দ্র মোদীর পৌরহিত্যে সকলের কাছে খুব কম খরচে উন্নত স্বাস্থ্য পরিষেবা পৌঁছে দেওয়ার প্রয়াস চালানো হচ্ছে। প্রধানমন্ত্রী সব সময় সাধারণ মানুষের স্বাস্থ্য পরিষেবাকে গুরুত্ব দিয়ে এসেছেন। এই ধরনের বিশ্ব সম্মেলনে স্বাস্থ্য পরিষেবার উন্নয়নে প্রযুক্তিগত বিষয়গুলি নিয়ে ভাবনাচিন্তা করার সুযোগ রয়েছে। কেন্দ্রীয় স্বাস্থ্য মন্ত্রী আরও বলেন, সাধারণ মানুষের কাছে উন্নত স্বাস্থ্য পরিষেবা পৌঁছে দেওয়ার জন্য উন্নতমানের চিকিৎসা সামগ্রীর প্রয়োজন।
এই সম্মেলনে ভিডিও বার্তা দেন বিশ্ব স্বাস্থ্য সংস্থার ডিরেক্টর জেনারেল ডঃ টেড্রোস আধানম ঘেব্রেসুস। তিনি জানিয়েছেন, সারা বিশ্বের সাধারণ মানুষের কাছে সহজে এবং সুলভে চিকিৎসা সামগ্রী পৌঁছে দেওয়ার ক্ষেত্রে বিশ্ব স্বাস্থ্য সংস্থা বদ্ধপরিকর।
অনুষ্ঠানে ‘পজিশন পেপার-২০১৯ ওয়ার্ল্ড কনফারেন্স অন অ্যাক্সেস টু মেডিকেল প্রোডাক্ট – অ্যাচিভিং দ্য এসডিজিস ২০৩০’, ‘হোয়াইট পেপার অন সেফটি অফ রোটাভাইরাস ভ্যাক্সিন ইন ইন্ডিয়া : স্মার্ট সেফটি সার্ভেইলেন্স অ্যাপ্রোচ’ এবং ‘ন্যাশনাল গাইডলাইন্স ফর জিন থেরাপি প্রোডাক্ট ডেভেলপমেন্ট অ্যান্ড ক্লিনিকাল ট্রায়াল্স’ প্রভৃতি বিভিন্ন পেপার প্রকাশ করা হয়।
কেন্দ্রীয় স্বাস্থ্য ও পরিবারকল্যাণ মন্ত্রী ও প্রতিমন্ত্রী ছাড়াও বাংলাদেশ ও ভুটানের স্বাস্থ্য মন্ত্রী, নেপালের উপ-প্রধানমন্ত্রী ও স্বাস্থ্য মন্ত্রী, নীতি আয়োগের স্বাস্থ্য বিষয়ক সদস্য ডঃ ভি কে পাল-সহ অন্যান্য বিশিষ্ট ব্যক্তিবর্গ উপস্থিত ছিলেন।
SSS/SS/DM
(Visitor Counter : 93